b'\n_START_ARTICLE_\nVolkswagen Typ 4\n_START_PARAGRAPH_\nVolkswagen Typ 4 oli Volkswagenin valmistama henkil\xc3\xb6automalli. Ne olivat joko kaksi- tai neliovisia sedaneja tai kaksiovisia farmareita. Niit\xc3\xa4 valmistettiin vuosina 1968\xe2\x80\x931974._NEWLINE_Malli oli suurempi kuin aiempi Typ 3 ja niiss\xc3\xa4 oli tehokkaammat moottorit. Typ 4 oli ensimm\xc3\xa4inen Volkswagenin neliovinen henkil\xc3\xb6auto ja viimeinen uusi ilmaj\xc3\xa4\xc3\xa4hdytteisill\xc3\xa4 moottoreilla varustettu malli. Transporter-pakettiautoissa k\xc3\xa4ytettiin t\xc3\xa4m\xc3\xa4n j\xc3\xa4lkeenkin ilmaj\xc3\xa4\xc3\xa4hdytteisi\xc3\xa4 moottoreita mutta malli oli esitelty aiemmin ja tunnettiin nimell\xc3\xa4 Typ 2._NEWLINE_Typ 4 k\xc3\xa4sitti mallit 411 ja 412.\n_START_SECTION_\nOminaisuuksia\n_START_PARAGRAPH_\nTyp 4:ss\xc3\xa4 oli useita teknisi\xc3\xa4 ratkaisuja joita Volkswagen k\xc3\xa4ytti ensimm\xc3\xa4ist\xc3\xa4 kertaa. Aiemmin mainittujen nelj\xc3\xa4n oven lis\xc3\xa4ksi siin\xc3\xa4 oli itsekantava kori, MacPherson-py\xc3\xb6r\xc3\xa4ntuenta, kierrejouset takana, hydraulisesti k\xc3\xa4ytett\xc3\xa4v\xc3\xa4 kytkin sek\xc3\xa4 yksi ensimm\xc3\xa4isist\xc3\xa4 t\xc3\xa4ysautomaattisista vaihteistoista. Auton akku sijaitsi kuljettajan istuimen alla. Auton takaosassa sijaitsi polttoainek\xc3\xa4ytt\xc3\xb6inen l\xc3\xa4mmitin (Ebersp\xc3\xa4cher). Autossa k\xc3\xa4ytetyt kangasvahvisteiset kumiset polttoaineletkut aiheuttivat taipumuksen pieniin tulipaloihin moottoritilassa.\n_START_SECTION_\nMallit\n_START_PARAGRAPH_\nMallia 411 valmistettiin vuosina 1968\xe2\x80\x931972 ja paranneltua 412:sta 1973\xe2\x80\x931974. Molempia sai sedanina ja farmarina. Farmarimallia sai vain 3-ovisena, mutta sedan-mallia oli saatavilla my\xc3\xb6s 4-ovisena. Moottorit oli varustettu kahdella kaasuttimella tai polttoaineen suihkutuksella, ollen yksi ensimm\xc3\xa4isist\xc3\xa4 t\xc3\xa4t\xc3\xa4 tekniikkaa k\xc3\xa4ytt\xc3\xa4vist\xc3\xa4 sarjatuotantoautoista. Malli oli esikuvana kun Volkswagen toi latinalaisen Amerikan markkinoille Volkswagen Brasilian. Viimeksi mainittua valmistettiin Brasiliassa vuosina 1973\xe2\x80\x931982, kunnes sen korvasi Volkswagen Gol.\n_START_SECTION_\nMoottorit\n_START_PARAGRAPH_\nTyp 4:n valmistuksen p\xc3\xa4\xc3\xa4ttyess\xc3\xa4 myynnin supistuttua huomattavasti, sen moottori otettiin k\xc3\xa4ytt\xc3\xb6\xc3\xb6n Typ 2:ssa (Transporter) (1972\xe2\x80\x931979). Samaa moottoria k\xc3\xa4ytettiin viel\xc3\xa4 Transporterin T3 sukupolvessakin ilmaj\xc3\xa4\xc3\xa4hdytteisen\xc3\xa4 vuosina 1980\xe2\x80\x931983. Moottori muutettiin viel\xc3\xa4 vesij\xc3\xa4\xc3\xa4hdytteiseksi, vesibokseriksi (wasserboxer). T\xc3\xa4m\xc3\xa4 vesibokseri ei nauttinut samanlaisesta maineesta kest\xc3\xa4v\xc3\xa4n\xc3\xa4 koneena kuin ilmaj\xc3\xa4\xc3\xa4hdytteinen edelt\xc3\xa4j\xc3\xa4ns\xc3\xa4. Alusta l\xc3\xa4htien vesibokseri k\xc3\xa4rsi kannentiivisteen vuodoista. Vesibokserin valmistaminen lopetettiin vuonna 1992.\n_START_SECTION_\nMyynti Suomessa\n_START_PARAGRAPH_\nVolkswagenin suomalainen maahantuoja, Wihuri-yhtym\xc3\xa4n Volkswagen-osasto ehti mainostaa uutta mallia jo ennen kuin sen sarjavalmistuksen aloittamisesta oli tehty p\xc3\xa4\xc3\xa4t\xc3\xb6st\xc3\xa4. Mallin suosio j\xc3\xa4i kuitenkin vaisuksi, esimerkiksi vuonna 1970 sit\xc3\xa4 rekister\xc3\xb6itiin vain 107 kappaletta, kun perinteist\xc3\xa4 Volkswagen Kuplaa rekister\xc3\xb6itiin samana vuonna eri versioina noin 6\xc2\xa0500 autoa. Typ 4:n farmarimallia rekister\xc3\xb6itiin vuoteen 1971 saakka jonkin verran pakettiautoksi (ns. piilofarmari), mihin auton kokonaispaino (1700 kg) riitti juuri ja juuri. Tavaratilan muoto ei ollut takamoottorin vuoksi kuitenkaan kovin k\xc3\xa4yt\xc3\xa4nn\xc3\xb6llinen. Suomessa Typ 4:n myynti p\xc3\xa4\xc3\xa4ttyi vuonna 1974, jolloin sen seuraajaksi tuli edellisen\xc3\xa4 vuonna esitelty Volkswagen Passat. Suomen ajoneuvorekisteriss\xc3\xa4 oli Volkswagen 411- ja 412-malleja vuoden 1999 lopussa ainoastaan 29 kappaletta.'